[image: Et billede, der indeholder Grafik, Font/skrifttype, clipart, grafisk design

AI-genereret indhold kan være ukorrekt.]
POLARPOSTEN
oktober 2026
Kære Polarstjerner
Der har nu været fuld gang i møderne hele september – både med og uden regn! Nye forældre har forhåbentlig fundet ud af, at regn ikke afholder os fra at lave udendørs møder – og det samme gælder sne og kulde. Så det er vigtigt at give sin spejder nok varmt og vandtæt tøj med, ellers bliver det op ad bakke for ham eller hende
Troppen har været på tur til Heshøj i september-  måske jeg får nogle billeder, jeg kan sende med ud med næste nummer
Som sagt til oprykningen, så søger vi en ny kasserer fra grupperådsmødet, som ligger 28. februar 2027. Det kan være en forælder, men det behøver ikke være en forælder! Så kunne I tænke jer denne tjans – eller kender I en, der kunne være interesseret, så kontakt os endelig! Vi SKAL have en kasserer i gruppen, det er ikke valgfrit (og en leder kan ikke have den post), så det er vores alle sammens ansvar at finde en Gitte@polarstjernen.dk/ 21741401
Vores formand har fået forfald, så Andreas Jensen, der i forvejen sidder i bestyrelsen, har overtaget tjansen som konstitueret formand. Andreas er far til Bille (mini) og Aksel (mikro). TUSIND TAK for at tage den! Vi er sikre på, at du bliver en fremragende formand
Og TAK til Søren for hans indsats gennem de sidste 2½ år!
Efterlysning:
Vi trænger meget til et nyt køkken i hytten på Stenløsevej. Bestyrelsen vil søge penge til et nyt, men det kunne være så fint, hvis én af jer har en kontakt til nogen, der kan skaffe både elementer og hårde hvidevarer billigt – fx nogen, der bygger etageejendomme. Hvis det er tilfældet, så kontakt os rigtig gerne! Gitte@polarstjernen.dk/ 21741401.
I det hele taget vil vi gerne vide, hvilke ressourcer I forældre har, vi kan trække på. Det kan være alt muligt:
· Håndværkersnilde
· Adgang til maskineri
· Gartnersnilde
· Sy færdigheder
· Rundvisning af børn på jeres (interessante) arbejdsplads
· Evner inden for et emne, der kunne bruges til et møde
· Har krog på bilen, og vil gerne fx køre på Genbrugsen engang imellem
· Har en glimragende vaskemaskine og er god til at vaske, når det er billigt – så tager gerne viskestykker med hjem, når der er nok til en maskinefuld
· Vil gerne gøre rent et sted, hvor det virkelig kan ses, så tager gerne køkken og andet trængende i hytten med jævne mellemrum
HVAD SOM HELST! Så giv lyd! Snak gerne med jeres spejders grenleder, eller skriv til bestyrelse@polarstjernen.dk.
Kommende arrangementer:
1. oktober: ledermøde
4. oktober: Sct. Georgs gilde løb for mikroer og minier
Uge 42: PLan kurser for trop og 3. års juniorer
31. okt-1. nov: leder/bestyrelsesweekend
13.-15. nov.: Korpsrådsmøde (Jonhild, Gertrud, Gitte)
24. november: bestyrelsesmøde
27.-29. november: juletur

Vi hejser flaget og siger TILLYKKE til:

Kartoffel	 12 år	3. oktober
Leopold	   6 år	 4. oktober
Orm	   8 år	 9. oktober
Irma	15 år	10. oktober
Louise 	29+	12. oktober
Bernhard	14 år	13. oktober
Amalie	23 år	14. oktober
Fiskeørn	 10 år	14. oktober
Berta	14 år	19. oktober
Eigil	   4 år	21. oktober
Magnus	   5 år	28. oktober

